hotchpotch/miracl-hf-unified huggingface dataset:
মাখায়া এনটিনি
মাখায়া এনটিনি (; জন্ম: ৬ জুলাই, ১৯৭৭) কিং উইলয়াম’স টাউনের এমডিঙ্গি এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার ও ফাস্ট বোলার। দক্ষিণ আফ্রিকা ক্রিকেট দলের প্রথম কৃষ্ণাঙ্গ খেলোয়াড় হিসেবে বিবেচিত হয়ে আছেন। শন পোলক এবং অ্যালান ডোনাল্ডের পর তৃতীয় বোলার হিসেবে তিন শতাধিক টেস্ট উইকেট লাভ করেছেন। আইসিসি প্রণীত বোলিং রেটিংয়ে দ্বিতীয় স্থানে ছিলেন।
দক্ষিণ আফ্রিকার অন্যতম জনপ্রিয় ক্রীড়া ব্যক্তিত্ব হিসেবে এনটিনি দক্ষিণ আফ্রিকান প্রেস অ্যাসোসিয়েশন কর্তৃক আয়োজিত ভোটের ফলাফলে সেরা ক্রীড়াবিদের মর্যাদা পান।
১৯ মার্চ, ১৯৯৮ তারিখে শ্রীলঙ্কার বিপক্ষে টেস্টে অভিষেক ঘটে তার। ২০০৩ সালে প্রথম দক্ষিণ আফ্রিকান হিসেবে লর্ড’স ক্রিকেট গ্রাউন্ডে ১০ উইকেট নেন। এরপর ২০০৫ সালে পোর্ট অব স্পেনে ওয়েস্ট ইন্ডিজের বিপক্ষে ১৩২ রানের বিনিময়ে ১৩ জনকে আউট করেন।
১৯৯৯ সালের ক্রিকেট বিশ্বকাপের মূল তালিকায় মাখায়া এনটিনি’র নাম থাকলেও গুরুতর ফৌজদারী অপরাধের কারণে তার নাম প্রত্যাহার করে নেয়া হয়। তার পরিবর্তে ২৩ এপ্রিল, ১৯৯৯ তারিখে অ্যালান ডসনকে অন্তর্ভুক্ত করা হয়।
৩ মার্চ, ২০০৬ তারিখে দক্ষিণ আফ্রিকার পক্ষে একদিবসীয় ক্রিকেটে সেরা বোলিং নৈপুণ্যের স্বাক্ষর রাখেন। ঐদিন এনটিনি অস্ট্রেলিয়ার বিরুদ্ধে ২২ রানের বিনিময়ে ৬ উইকেট লাভ করেন।
চমৎকার ক্রীড়া জীবন শুরু করলেও ১৯৯৯ সালে তা প্রায় শেষ হয়ে যাচ্ছিল এনটিনির। তার বিরুদ্ধে ধর্ষণের অভিযোগ আনা হয়। কিন্তু পরবর্তীতে তিনি এ অভিযোগ থেকে মুক্তি পান ও তার অপরাধের বিষয়ে সম্পৃক্ততার অভিযোগটি নাকচ হয়ে যায়। এ মামলাটি বিশ্বজুড়ে আলোচিত বিষয়াবলী হয়ে দাড়ায় এবং প্রথম কৃষ্ণাঙ্গ দক্ষিণ আফ্রিকার টেস্ট ক্রিকেটার হিসেবে নেতিবাচক প্রভাব বিস্তার করেছিল। কিন্তু এনটিনি তার আবেগকে সংযত রাখেন ও আপিল করেন এবং সফলভাবে আন্তর্জাতিক ক্রিকেটে পুণরায় ফিরে আসেন। দক্ষিণ আফ্রিকা দলে পুণরায় স্থলাভিষিক্ত করায় ক্রিকেট সাউথ আফ্রিকা কর্তৃপক্ষকে ধন্যবাদ জানান তিনি।
৯ জানুয়ারি, ২০১১ তারিখে ভারতের বিপক্ষে টুয়েন্টি২০ আন্তর্জাতিক ক্রিকেট খেলায় অংশগ্রহণের পর সকল স্তরের ক্রিকেট খেলা থেকে মাখায়া এনটিনি অবসর গ্রহণ করেন।
শান্তি ও সংঘর্ষ অধ্যয়ন
শান্তি ও সংঘর্ষ অধ্যয়ন সামাজিক বিজ্ঞানের এমন একটি শাখা যা অহিংস ও হিংসাত্মক, উভয় ধরনের আচরণ এবং তাদের কার্যাবলী নির্ণয় ও বিশ্লেষণ করে। এছাড়া সংঘর্ষের বিভিন্ন কাঠামোগত গঠন, যেগুলো মানুষের সঠিক উন্নয়নের পথে প্রধান অন্তরায়, সেগুলো নিয়েও এ শাখাটি আলোচনা করে। শান্তি ও সংঘর্ষ অধ্যয়নের একটি শাখা- শান্তি অধ্যয়ন একটি সমন্বিত অধ্যয়ন ব্যবস্থা। শান্তি অধ্যয়নের মূল উদ্দেশ্য হল শান্তিপূর্ণ উপায়ে যেকোন সংঘর্ষের তীব্রতা কমিয়ে আনা,সমাধান করা অথবা সম্পূর্ণ নির্মূল করা। এর আরেকটি উদ্দেশ্য হল সংঘর্ষে জড়িত প্রত্যেক পক্ষের 'বিজয়' নিশ্চিত করা। শান্তি অধ্যয়ন সমর অধ্যয়নের বিপরীত। সমর অধ্যয়নের উদ্দেশ্য হল হিংসাত্মক পদ্ধতিতে সংঘর্ষের সমাধান করা এবং জড়িত এক বা একাধিক পক্ষের (সকল পক্ষের নয়) বিজয় নিশ্চিত করা। রাষ্ট্রবিজ্ঞান, ভূতত্ত্ব, অর্থনীতি, আন্তর্জাতিক সম্পর্ক, সমাজবিজ্ঞান, মনোবিজ্ঞান, ইতিহাস, নৃবিজ্ঞান, ধর্মতত্ত্ব, জেন্ডার অধ্যয়নসহ আরও কয়েকটি বিষয় নিয়ে শান্তি ও সংঘর্ষ অধ্যয়ন কাজ করে।
শান্তি ও সংঘর্ষ অধ্যয়ন একই সাথে একটি পাঠক্রম ও গবেষণার বিষয়বস্তু। পাঠক্রমের অংশ হিসেবে বিষয়টি শিক্ষকদের মাধ্যমে শিক্ষার্থীদের অধ্যয়ন করানো হয়। গবেষণার অংশ হিসেবে গবেষকগণ শান্তির নব নব দিক উন্মোচন করেন এবং সংঘর্ষ নিরসনের উপায় খুঁজে বের করার চেষ্টা করেন।
পৃথিবীর প্রাচীনতম বিশ্ববিদ্যালয়গুলোর শিক্ষক ও শিক্ষার্থীগণ বহু আগে থেকেই শান্তি বিষয়ে অধ্যয়ন করে আসছেন। যুক্তরাষ্ট্রে গৃহযুদ্ধ পরবর্তী সময়ে মার্কিন কলেজগুলোতে ক্যাম্পাস ক্লাবের অদলে শিক্ষার্থীদের মধ্যে শান্তি অধ্যয়নের ব্যাপারে সর্বপ্রথম উৎসাহ লক্ষ্য করা যায়। ঊনবিংশ শতাব্দীর শেষ বছরে সুইডেনে একই ধরনের আন্দোলন পরিলক্ষিত হয়। পরবর্তীতে বিশ্বের বিভিন্ন দেশে এমন আন্দোলন ছড়িয়ে পড়ে। এ সমস্ত কার্যকলাপের বড় অংশ জুড়ে ছিল শিক্ষার্থীদের পাঠচক্র বা আলোচনা সভা। কোন ধরনের আনুষ্ঠানিক পাঠ্যক্রমের ব্যবস্থা ছিল না।
যুদ্ধ সম্পর্কে পশ্চিমা সমাজের দৃষ্টিভঙ্গী পরিবর্তনে প্রথম বিশ্বযুদ্ধ গুরুত্বপূর্ণ ভূমিকা পালন করে। ১৯১৯ সালে প্যারিস শান্তি সম্মেলনে ইউরোপের ভবিষ্যত নির্ধারণের জন্য ফ্রান্স, ব্রিটেন ও যুক্তরাষ্ট্রের রাষ্ট্রনায়কগণ (যথাক্রমে জর্জ ক্লেমাঁসো, ডেভিড লয়েড জর্জ ও উড্রো উইলসন) একত্রিত হন। শান্তিস্থাপনের লক্ষ্যে উড্রো উইলসন তার বিখ্যাত চৌদ্দ দফা ঘোষণা করেন। ঘোষণায় তিনি ইউরোপীয় সাম্রাজ্যগুলো ভেঙে ফেলে জাতিরাষ্ট্র সৃষ্টি এবং সম্মিলিত জাতিপুঞ্জ (লিগ অব নেশন্স) প্রতিষ্ঠার প্রস্তাব দেন।
ব্লাড ডায়মন্ড
ব্লাড ডায়মন্ড ২০০৬ সালের আমেরিকান পলিটিকাল থ্রিলার চলচ্চিত্র। ছবিটি ১৯৯৬ থেকে ২০০১ পর্যন্ত সিয়েরা লিওনের পটভূমিকে কেন্দ্র করে আবর্তিত হয়েছে।
১৯৯৯ সালের দিকে পশ্চিম আফ্রিকার দেশ সিয়েরা লিওনে এক রাজনৈতিক অস্থিরতা দেখা দেয়। সিয়েরা লিওনের সশস্ত্র বিদ্রোহী বাহিনী রেভল্যুশনারি ইউনাইটেড ফোর্স বা আরইউএফের হাতে বন্দি হন সলোমন (জিমন হানসো), কিন্তু ছেলে দিয়া সহ তার পরিবার পালিয়ে যেতে সক্ষম হয়। সলোমন বন্দি হবার পর যখন বিভিন্ন মানুষের হাত কাটা হচ্ছিল, তাকে রেখে দেওয়া হয় হীরক খনীতে কাজ করার জন্য। অন্যদিকে তার ছেলে "দিয়াও" বন্দি হয় আরএউএফের হাতে, তাকে ট্রেইন করা হয়, ব্রেইন ওয়াশ করে সৈনিক বানানো হয়।
একদিন হীরক খনিতে কাজ করার সময় সলোমন একটি গোলাপি রঙের বড় হীরা পান। পায়ের অঙ্গুলের মাঝে লুকিয়ে রাখেন কিন্তু ধরা পরে যান বিদ্রোহী ক্যাপটিনের কাছে। কিছুক্ষণের মধ্যেই সরকারি সৈন্য বাহিনী খনিতে হামলা করে, সলোমন সরকারি সৈন্য বাহিনীর হাতে বন্দি হন। বন্দি হওয়ার আগেই লুকিয়ে রাখেন হীরার খণ্ডটি।এরপর চলে সলোমন তার পরিবারকে ফিরে পাওয়ার কাহিনী।
কাহিনীতে এরপর আবির্ভাব ঘটে ড্যানি আর্চারের (লিওনার্ডো ডিক্যাপ্রিও)। ড্যানি আর্চার একজন স্মাগলার, অস্রের বিনিময়ে আরইউএফের কাছ থেকে হীরা কিনেন,সে জানতে পারে যে সলোমন একটি অতি মূল্যবান পিংক ডায়মন্ডের খোজঁ জানে। সে সলোমনকে তার পরিবার ফিরিয়ে দেওয়ার প্রতিশ্রুতি দিয়ে তাকে নিয়ে ডায়মন্ডটি পাওয়ার অভিযানে নেমে যায়। এর মধ্যে আর্চারের সাথে এক আমেরিকান সাংবাদিক ম্যাডি বয়েনের (জেনিফার কনেলি) সাথে পরিচয় হয়। মেডি আফ্রিকার ব্লাড ডায়মন্ডের উপর লিখতে চায়। শেষ পর্যায়ে ড্যানি আর্চার কৌশলে সোলেমনের ছেলেকে উদ্ধার করে কিন্তু তিনি মারা যান।ব্লাড ডায়মন্ডঃ অরজিনাল মোশন পিকচার সাউন্ডট্র্যাক ভারেসে সারাবান্দে দ্বারা প্রকাশিত ব্লাড ডায়মন্ড সিনেমার সাউন্ডট্র্যাক। ৮ ডিসেম্বর, ২০০৬ তারিখে এটি প্রকাশিত হয়। অ্যালবামের কম্পোজ করেছেন জেমস নিউটন হাওয়ার্ড এবং এটি ২০০৮ সালে সাউন্ডট্র্যাক অফ দ্য ইয়ার (ক্লাসিকাল বিআরআইটি পুরস্কার) জিতেছিল।
দমকল বাহিনী
দমকল বাহিনী () সাধারণত অগ্নিনির্বাপন ও দুর্যোগ মোকাবেলায় নিয়োজিত দলবিশেষ। সাধারণত রাষ্ট্র কর্তৃকই এই দল পরিচালিত হয়। অগ্নিকাণ্ড ও বিভিন্ন দুর্ঘটনাসহ যেকোন ধরণের দুর্যোগে জনগণের জানমালের ক্ষয়ক্ষতি কমিয়ে আনা, দুর্ঘটনায় আহতদের ঊদ্ধার ও মানবিক সেবা প্রদন, প্রাথমিক চিকিত্সা প্রদান, রোগী পরিবহনে এ্যাম্বুলেন্স সহায়তা প্রদান, বহুতল/বাণিজ্যিক ভবন, শিল্প কারখানায় অগ্নিদুর্ঘটনা রোধকল্পে প্রয়োজনীয় প্রশিক্ষণ, বহুতল বাণিজ্যিক ভবনের ছাড়পত্র প্রদান, অগ্নি প্রতিরোধ ও নির্বাপনে পরামর্শ ও মহড়া পরিচালনা এবং বেসামরিক প্রতিরক্ষা ব্যবস্থা গ্রহণ করা এই দল বা বাহিনীর প্রধান কাজগুলোর মধ্যে অন্যতম।
‘‘গতি, সেবা, ত্যাগ’’ -এই মূলমন্ত্র নিয়ে বাংলাদেশের দমকল বাহিনী অগ্নি নির্বাপন ও দুর্যোগ মোকাবেলায় কাজ করে থাকে।
উটপাখি উৎসব
চ্যান্ডলার উটপাখি উৎসব যুক্তরাষ্ট্রের অ্যারিজোনার চ্যান্ডলারে বার্ষিক একটি উৎসব যেখানে উটপাখির পিঠে চড়ে যুদ্ধ, জীবন্ত উটপাখির প্রদর্শনী, দেশ-বিদেশের বিরল জাতের পাখি প্রদর্শনী, শূকর দৌড়, সি লায়ন প্রদর্শনী, ম্যাজিক শো, সার্কাস ও ব্যান্ড সঙ্গীতের সঙ্গে নাচ-গান অনুষ্ঠিত হয়।। স্থানীয় ব্যক্তিদের কাছে এটি ‘চ্যান্ডলার অস্ট্রিচ ফেস্টিভ্যাল’ নামে পরিচিত।
১৯৮৯ সালে অ্যারিজোনার চ্যান্ডলারে প্রথমবারের মতো শুরু হয়েছিল উটপাখি মেলা। এর আয়োজক ছিল চ্যান্ডলার চেম্বার অ্যান্ড কমার্স। হিসাবে দেখা গেছে, চ্যান্ডলারের ফিনিক্স এলাকায় যুক্তরাষ্ট্রের অধিকাংশ উটপাখির বাস। ১৯১৪ সালে সেখানে ছয় হাজারের বেশি উটপাখি ছিল বলে জানা যায়। এখানকার অনেক মানুষের জীবিকা এই পাখির সঙ্গে জড়িত। অনেকের এক বা একাধিক খামার রয়েছে, যেখানে বাণিজ্যিকভাবে উটপাখির মাংস, ডিম, পালক, তেলসহ নানা জিনিস উৎপাদিত হয়। এরপর তা সরবরাহ করা হয় যুক্তরাষ্ট্রের বিভিন্ন রাজ্যে। এই শহরের উটপাখির সমৃদ্ধ খামারের পুরোনো ঐতিহ্যকে ধরে রাখতেই এই ব্যবসার সঙ্গে জড়িত মানুষ প্রথম উটপাখির মেলা শুরু করেছিল।
চ্যান্ডলার উটপাখি উৎসবের আকর্ষণীয় পর্ব উটপাখির দৌড়। পাঁচ কিলোমিটারের এ দৌড় প্রতিযোগিতা চলে প্রায় ৫০ মিনিট ধরে। এই মেলায় সুস্বাদু খাবারের মধ্যে থাকে উটপাখির মাংস ও ডিম।
শুরুতে উৎসবটি তেমন সাড়া জাগাতে না পারলেও প্রতিবছরই আয়োজিত হতে থাকে উটপাখি মেলা। ১৯৯৫ সালে এই উৎসব নিয়ে চলচ্চিত্র নির্মিত হয় হলিউডে। ২০০৫ ও ২০০৬ সালে এ মেলার সঙ্গে যুক্ত হয় বিখ্যাত টিভি চ্যানেল ইএসপিএন। এসব কারণে এ মেলার পরিধি দিন দিন বড় হতে থাকে। যোগ দিতে থাকেন দেশি-বিদেশি পর্যটকেরা। এই উৎসবে যোগ দিতে দেশ-বিদেশ থেকে চ্যান্ডলারে আসে প্রায় সাড়ে তিন লাখ লোক।
পনজি স্কিম
পনজি স্কিম হচ্ছে এক ধরণের কূট কৌশল যেখানে নতুন বিনিয়োগকারীদের কাছ থেকে আদায় করা অর্থ পুরনো বিনিয়োগকারীদেরকে ফিরিয়ে দেয়া হয়। চার্লস পনজি নামের এক ব্যক্তির নাম থেকে এটা চালু হয়েছে।
এ ধরনের ফান্ডে নতুন বিনিয়োগকারীদের কাছ থেকে অর্থ নিয়ে পুরনো বিনিয়োগকারীদের মুনাফা পরিশোধ করা হয়। যখন অর্থপ্রবাহ কমে যায়, তখনই প্রতিষ্ঠান ভেঙে পড়ে।
চার্লস পনজি প্রতারণার শিক্ষা নেন লুইজি জারোচ্চি নামের এক ইতালীয় বংশোদ্ভূত কানাডিয়ান ব্যাংক মালিকের কাছে। ১৯০৭ সালে মন্ট্রিয়লে গিয়েছিলেন। সেখানে চাকরি নেন জারোচ্চির ব্যাংক—বানকো জারোচ্চিতে। এই ব্যাংক তাঁর আমানতকারীদের ৬ শতাংশ সুদ দিত। সেই সময় যেটি ছিল অন্যান্য ব্যাংকের তুলনায় অনেক অনেক বেশি। ফলে রাতারাতি এই ব্যাংকে আমানতকারীর সংখ্যা বেড়ে যায় এবং রিজার্ভ ফুলে-ফেঁপে ওঠে। নতুন যে আমানতকারীরা ব্যাংকে টাকা রাখছেন বেশি মুনাফার আশায়, তাঁদের টাকা থেকেই লাভ দেওয়া হচ্ছে পুরোনো গ্রাহকদের। আসলে ব্যাংক তাঁর বিনিয়োগের লাভ থেকে এই কাজ করছে না। এভাবে বেশি দিন চলতে পারে না। নতুন গ্রাহকের সংখ্যা কমে আসতে বাধ্য। ব্যাংকে ধস নেমে এল। গ্রাহকদের টাকা নিয়ে পালিয়ে গেলেন জারোচ্চি। এই বুদ্ধিটা পনজি পরে কাজে লাগিয়েছেন পনজি স্কিমে।
রান (ক্রিকেট)
রান () ক্রিকেটীয় পরিভাষাবিশেষ ও খেলার পয়েন্ট সংগ্রহকারী একক। ব্যাটসম্যান কর্তৃক রান সংগৃহীত হয় যা নিজস্ব অর্জনের পাশাপাশি দলীয় সংগ্রহশালাকে স্ফীত করে তোলে। যখন একজন ক্রিকেটার ৫০ রান বা ১০০ রান করেন, তখন তা যথাক্রমে অর্ধ-শতক ও শতক নামে অভিহিত করা হয়। এরফলে সংশ্লিষ্ট ব্যাটসম্যান বিশেষ গৌরব কিংবা সম্মাননার অধিকারী হন। এছাড়াও, দুইজন ব্যাটসম্যান যৌথভাবে ৫০ রান বা ১০০ রান করলেও তা একইভাবে উদযাপন করা হয়।
ওয়েস্ট ইন্ডিজের ব্রায়ান লারা টেস্ট ও প্রথম-শ্রেণীর ক্রিকেটের উভয়ক্ষেত্রে সর্বাধিক রান করার বিশ্বরেকর্ডের অধিকারী হয়ে আছেন। অন্যদিকে, একদিনের আন্তর্জাতিক ক্রিকেট ও টুয়েন্টি২০ আন্তর্জাতিকে সর্বাধিক রান করার কৃতিত্বের দাবীদার হচ্ছেন যথাক্রমে ভারতের রোহিত শর্মা এবং নিউজিল্যান্ডের ব্রেন্ডন ম্যাককুলাম।
ক্রিকেটের আইনের ১৮নং ধারায় রানের বিষয়ে বিবৃত রয়েছে। যখন দুইজন ব্যাটসম্যান পিচের একে-অপরের প্রান্তসীমা স্পর্শ করেন তখন রান পয়েন্ট আকারে ব্যক্তিগত ও দলীয় - উভয় পর্যায়ে যুক্ত হতে থাকে। সাধারণতঃ ব্যাটসম্যানদের মধ্যে যিনি বলের অবস্থান সম্পর্কে অধিক নিশ্চিত হন, তিনি ইয়েস, নো এবং ওয়েট - এ ধরণের শব্দ প্রয়োগ করেন, যা প্রায়শঃই শোনা যায়।
বোলার কর্তৃক নিক্ষিপ্ত একটি বল থেকে একাধিক রান সংগৃহীত হতে পারে। এছাড়াও, মাঠ গড়িয়ে সীমানা স্পর্শ করলে তা বাউন্ডারি এবং শূন্যে ভেসে বল সীমানার বাইরে গেলে তা ’ছক্কা’ নামে পরিচিতি পায়। কোন কারণে দু’জন ব্যাটসম্যানের কেউ ক্রিজ স্পর্শ করতে না পারলে বিপক্ষের ফিল্ডার কর্তৃক বল সহযোগে উইকেট ভেঙ্গে ফেলার মাধ্যমে রান আউট হতে পারেন।
১৮নং আইন অনুসারে তখনই রান হতে পারে যখন -
তবে, নো বল, ওয়াইড, বাই এবং লেগ বাই - এ ধরণের অতিরিক্ত রান ব্যাটসম্যানের রানের সাথে যুক্ত না হয়ে দলের রানের সাথে সংযুক্ত হয়।
স্মৃতিসৌধ
স্মৃতিসৌধ (ইংরেজি:Mausoleum) হচ্ছে একটি বহিরাগত মুক্তভাবে-স্থায়ী ইমারতের মাধ্যমে একটি স্মৃতিস্তম্ভ। সেখানে মাজার বা গোরস্থান বা মৃত ব্যক্তি বা ব্যক্তিদের কবর বিশেষ পরিমন্ডলের মাধ্যমে নির্মিত। এই সমাধি বা মাজার মৃত ব্যক্তি গোর ছাড়া একটি স্মৃতিস্তম্ভ হতে পারে। একটি দরগা বিবেচিত সমাধি যা খোদাই করে সমাধি লিপি থাকতে পারে। এই সব সমাধি মুসলমান সহ খ্রিষ্টান, হিন্দুধর্মের দরগাও রয়েছে। বিশ্বের অন্যতম একটি সমাধি আগ্রার তাজমহল।
দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি
বাংলাদেশ শিল্প ও বণিক সমিতি; ফেডারেশন অব বাংলাদেশ চেম্বার অব কমার্স অ্যান্ড ইন্ড্রাস্ট্রি (এফবিসিসিআই), বাংলাদেশের ব্যবসায়ীদের শীর্ষ সংগঠন। এ সংগঠনের মূল উদ্দেশ্য বাংলাদেশের বিভিন্ন ব্যবসায়ী সংগঠন ও চেম্বারসমূহকে একত্রিত করে সামগ্রিক ব্যবসা উন্নয়নে কাজ করা।
সমাবেশ (গণিত)
কতগুলো বস্তু থেকে প্রতিবারে কয়েকটি বা সবগুলোকে প্রতিবার নিয়ে যতগুলো দল গঠন করা যায় তাদের প্রত্যেকটিকে এক একটি সমাবেশ() বলা হয়। একই দলের অন্তর্ভুক্ত বলে সমাবেশের ক্ষেত্রে অন্তর্ভুক্ত সদস্যদের বা বস্তুগুলোর ক্রম উপেক্ষা করা হয়। যেমন: ধরি p,q,r তিনটি অক্ষর। তিনটি থেকে প্রতিবারে দুটি নিয়ে যদি দল গঠন করা হয় তাহলে তিনটি দল পাওয়া যায়, যথা: pq বা qp,qr বা rq ও rp বা pr. বিষয়টিকে গাণিতিকভাবে C রূপে প্রকাশ করা হয় যেখানে n বস্তু সংখ্যা, C সমাবেশ সম্পর্কিত অপারেটর এবং প্রতিবারে যতগুলো বস্তু নিয়ে সমাবেশ গঠিত হচ্ছে তার সংখ্যা r.
প্রকৃতপক্ষে, Cformula_1
হলদে বক
হলদে বক (বৈজ্ঞানিক নাম: "Ixobrychus sinensis"), হলদে বগলা, কেঠো বক বা কাঠবগ Ardeidae (আর্ডেইডি) গোত্র বা পরিবারের অন্তর্গত "Ixobrychus" (ইক্সোব্রাইকাস) গণের অন্তর্গত এক প্রজাতির হলদে-বাদামি রঙের ছোট আকারের জলচর পাখি। হলদে বকের বৈজ্ঞানিক নামের অর্থ "চীনের গুল্মবাসী" (গ্রিক: "ixos" = চিরহরিৎ পরগাছা, "brukhao" = গর্জন, "sinai" = চীনের)। প্রজাতিটি একপ্রজাতিক, অর্থাৎ এর কোন উপপ্রজাতি নেই। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে না বাড়ছে সে ব্যাপারে কোন ধারণা পাওয়া যায় নি, তবে এদের সংখ্যা একেবারে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিল ও বাদায় বাস করে। এদের গায়ের রং পরিবেশের সঙ্গে মিলেমিশে একাকার হয়ে যায় বলে সহজে নজরে আসে না। কেবল ওড়ার সময়ই চোখে পড়ে। স্থির, নিশ্চল থাকতে ব্যাপক পারদর্শী এরা। হলদে বক প্রাকৃতিক পরিবেশ রক্ষায় অত্যন্ত গুরুত্বপূর্ণ ভূমিকা রাখে। ধানের ক্ষতিকারক কীটপতঙ্গ খেয়ে কৃষকের উপকার করে। কিন্তু আবাস ধ্বংস এবং বিষাক্ত কীটনাশকের কারণে বিরল হলদে বকের সংখ্যা দিনে দিনে কমে যাচ্ছে। সারা পৃথিবীতে হলদে বকের সংখ্যা আনুমানিক এক লক্ষ থেকে দশ লক্ষ।
হলদে বক লম্বায় ৩৬ থেকে ৩৮ সেন্টিমিটার। এদের গলা ছোট এবং ঠোঁট লম্বা। পুরুষের দেহের ওপরটা হলদে-বাদামি এবং নিচের রং হালকা হলুদ। ডানা হালকা হলুদ। ডানার মাঝের ও প্রান্তের পালকগুলো কালো। কোমর ও লেজের পালক কালচে। মাথা ও গলা খয়েরি, মাথার টুপি কালো। ঠোঁট হলুদ। পা ও পায়ের পাতা হলদে-সবুজ। মেয়ে পাখির মাথার টুপি, গলা ও বুক বাদামি রেখাযুক্ত। বাচ্চাগুলো দেখতে মায়ের মতো হলেও দেহের নিচের দিকে বাদামি রেখার পরিমাণ বেশি। পিঠের ওপরটা হলদে ফোঁটাযুক্ত।
হলদে বক সাধারণত কোনো পাতা বা উদ্ভিদের নিচে লুকিয়ে থাকা ছোট ছোট মাছ, ব্যাঙ, কীটপতঙ্গ শিকার করে খায়।
হলদে বক নলবন, ঢোলকলমি, কচুরিপানা ও জলজ উদ্ভিদপূর্ণ জলাধার, বিল, বাদা, খাল, পুকুর ও ধানখেতে বিচরণ করতে পছন্দ করে। এরা একাকী চরে বেড়ায় এবং অত্যন্ত সাবধানী ও লাজুক পাখি। সকালে ও পড়ন্ত বিকেলে বেশি তৎপর থাকে। উচ্চ স্বরে 'কেকের-কেকের' বা 'কাকাক-কাকাক' স্বরে ডাকে।
জুন-সেপ্টেম্বর হলদে বকের প্রজননকাল। জলাশয়ের পাশের ঘন ঝোপ, কচুরিপানা, পানিতে ঝুলে পড়া উদ্ভিদ, প্লাবিত ধানগাছ—এসবে অতি গোপনে বাসা বানায়। স্ত্রী বক চার থেকে ছয়টি ফ্যাকাশে নীলচে-সবুজ ডিম পাড়ে। মা-বাবা দুজনেই ডিমে তা দেয়। ডিম থেকে ফোটার ১৫ দিন পর ছানারা বাসা ছাড়ে।
আকরকাঁটা
আকরকাঁটা (বৈজ্ঞানিক নাম: "Alangium salvifolium"), যা আঙ্কুরা নামেও পরিচিত, একধরনের স্বল্পকালীন ফুলেল উদ্ভিদ। এই গাছের বৈশিষ্ট্য হচ্ছে স্বভাবে এরা কষ্টসহিষ্ণু এবং যেখানে-সেখানে জন্মাতে পারে। এদের ফলের আকার পেয়ারার মতো, কিন্তু ছোট; এটি নরম সুস্বাদু শাঁসযুক্ত হলেও অপ্রীতিকর উগ্র গন্ধযুক্ত।
আকরকাঁটার অধিকাংশ গাছই ছোটোখাটোো ও এলোমেলো শাখা-প্রশাখায় ঝোপঝাড়েরই সমতুল্য। তবে কোনো কোনোটি আবার মাঝারি উচ্চতারও হতে পারে। এটি পত্রমোচী গাছ। কাণ্ড ম্লান-ধূসর, বাকল আঁশযুক্ত, স্থূল এবং শাখা-প্রশাখা পত্রাচ্ছন্ন। এর পাতার বোটা খাটো, লম্বা-ডিম্বাকার, ঘন সবুজ। এই গাছ ছায়া-সুনিবিড়, তাই পথতরু হিসেবেও আদর্শ শ্রেণীর। শীতে সব পাতা ঝরে পড়ে। বসন্তের শুরুতেই নিষ্পত্র ডালপালায় পুষ্প-প্লাবন নামে। অসংখ্য সরু পাপড়িতে ফুলের গড়ন নান্দনিক।
উৎকৃষ্ট জ্বালানি হিসেবেও ব্যবহার্য। আয়ত সীমিত বিধায় এই কাঠে চাষের যন্ত্রপাতি, গরুর গাড়ি এবং আরও টুকিটাকি তৈরি করা যায়। বাদ্যযন্ত্রের জন্যও এই কাঠ উপযোগী। সুগন্ধি শিকড় কৃমিনাশক, চর্মরোগের প্রতিষেধক। ফলও ভক্ষ্য; জ্বর ও রক্তদোষে ব্যবহার্য। পাতার নির্যাস বাতের ব্যথায় ও বিষফোড়ায় উপকারী। কাঠ দীর্ঘস্থায়ী, রেখাচিত্রিত ও সুগন্ধি।
ডেল রবার্টসন
ডেল লাইময়্যান রবার্টসন (জন্ম: ১৪ জুলাই, ১৯২৩ - মৃত্যু: ২৬ ফেব্রুয়ারি, ২০১৩) একজন আমেরিকান অভিনেতা যিনি তার টেলিভিশনে চরিত্রে অভিনয় ভূমিকা জন্য পরিচিত ছিলেন।
রবার্টসন ১৯২৩ সালের ১৪ জুলাই ওকলাহোমায় জন্মগ্রহণ করেন। ওকলাহোমার সামরিক একাডেমিতে যোগ দেওয়ার আগে প্রাথমিক জীবনে তিনি একজন বক্সার ছিলেন।
২৬ ফেব্রুয়ারি ২০১৩ মঙ্গলবার লা জল্লা, ক্যালিফোর্নিয়ার স্ক্রিপস মেমোরিয়াল হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন। মৃত্যুকালে তাঁর বয়স হয়েছিল ৮৯ এবং ও এক কন্যা ও এক নাতনী ছিল।
আড় তরঙ্গ
সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার।
(১) আড় তরঙ্গ বা অণুপ্রস্থ তরঙ্গ এবং (২) দীঘল তরঙ্গ বা অণুদৈর্ঘ্য তরঙ্গ
যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ/অণুপ্রস্থ তরঙ্গ ()। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ।
এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে।এ ধরনের তরঙ্গে সমাবর্তন ঘটে।
সমবর্তন প্রমাণ করে আলো একটি আড়তরঙ্গ।
দশা (তরঙ্গ)
তরঙ্গ সঞ্চালণকারী কোন কণার যে কোন মুহূর্তের গতির সম্যক অবস্থাকে তার দশা () বলা হয়। এখানে গতির সম্যক অবস্থা অর্থ একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয় তাহলে বলা যায় কণা দুটি একই দশা সম্পন্ন।
চিটাগং (চলচ্চিত্র)
চট্টগ্রাম () বেদব্রত পাইন পরিচালিত ২০১২ সালের হিন্দি চলচ্চিত্র। এতে প্রধান চরিত্রে অভিনয় করেছেন মনোজ বাজপেয়ী এবং ছবিটি ব্রিটিশ ভারতের (বর্তমান বাংলাদেশ) ঐতিহাসিক ঘটনা চট্টগ্রাম অস্ত্রাগার লুন্ঠন নিয়ে নির্মিত।
এই ছবিটির মাধ্যমে বেদব্রত পাইন সেরা নবাগত পরিচালক হিসেবে জাতীয় চলচ্চিত্র পুরস্কার (ভারত) ২০১৩-তে ‘ইন্দিরা গান্ধী পুরস্কার’ পেয়েছেন।
ছবিটির কাহিনী শুরু হয় নায়ক ঝঙ্কুকে দিয়ে। এটি মূলত বিপ্লবী সুবোধ রায় ওরফে ঝুঙ্কুর জীবনী। মাস্টারদা সূর্যসেনের অনুপ্রেরণায় ঝুঙ্কু চট্টগ্রাম বিদ্রোহে যোগ দেন। স্বাধীনতার পূর্বে ও পরে তেভাগা আন্দোলন ও বামপন্থী আন্দোলনেও তিনি নেতৃত্ব দিয়েছিলেন। এই চলচ্চিত্রে মাস্টারদার নেতৃত্বে অস্ত্রাগার লুন্ঠন, জালালাবাদের যুদ্ধ, ঝুঙ্কুর জেলজীবন এবং কৃষক আন্দোলনের কথা চিত্রায়িত।অ্যালবামের সকল গান লিখেছেন প্রসূন যোশি এবং কম্পোজ করেছেন শঙ্কর-এহসান-লয়।
পর্যাবৃত্ত গতি
কোন গতিশীল কণার গতি যদি এমন হয় যে এটি এর গতিপথের কোন নির্দিষ্ট বিন্দুকে একটি নির্দিষ্ট সময় পর পর একই দিক হতে অতিক্রম করে তবে সে গতিকে পর্যাবৃত্ত গতি () বলে। এ গতি বৃত্তাকার, উপবৃত্তাকার, সরল রৈখিক বা আরো জটিল হতে পারে।
ঘড়ির কাটা, বৈদ্যুতিক পাখা, সাইকেলের চাকা ইত্যাদির গতি পর্যায়বৃত্ত গতির উদাহরণ। কম্পন/স্পন্দন গতিও এক ধরণের পর্যাবৃত্ত গতি।
স্পন্দন গতি
পর্যাবৃত্ত গতি সম্পন্ন কোন বস্তুকণা যদি এর পর্যায়কালের অর্ধেক সময় একটি নির্দিষ্ট দিকে এবং বাকি অর্ধেক সময় পূর্বগতির বিপরীত দিকে চলে তবে তার সে গতিকে স্পন্দন/কম্পন ( গতি বলে। অর্থাৎ, স্পন্দন গতিকে অগ্র পশ্চাৎ পর্যাবৃত্ত গতিও বলা যেতে পারে।
সরল দোলকের গতি, কম্পনশীল সুর শলাকা, গীটারের তারের গতি ইত্যাদি স্পন্দন/কম্পন গতির উদাহরণ। এছাড়া, কঠিন বস্তুসমূহের অভ্যন্তরে পরমানু স্পন্দিত হয়।
সাধারণভাবে বলা যায়, সকল শব্দের উদ্ভবই কোন না কোন স্পন্দন গতি থেকে হয়।
ঢাকা চেম্বার অব কমার্স অ্যান্ড ইন্ডাস্ট্রি
ঢাকা চেম্বার অব কমার্স অ্যান্ড ইন্ড্রাস্ট্রি (ডিসিসিআই) ঢাকার ব্যবসায়ীদের সবচেয়ে পুরোনো ও বড় সংগঠন। এ সংগঠনের মূল উদ্দেশ্য ব্যবসার সামগ্রিক ব্যবসা উন্নয়নে কাজ করা। বর্তমানে এ সংগঠনের সদস্য প্রায় ৪ হাজার।
ডিসিসিআই ১৯৫৮ সালে কোম্পানি আইন ১৯১৩'র আওতায় প্রতিষ্ঠিত হয়।
আস্তাইল নদী
মধুমতি নদী পদ্মার একটি শাখা নদী। এটি বাংলাদেশের একটি গুরুত্বপূর্ণ নদী। আস্তাইল গ্রাম এর কোল ঘেষে এই নদী বয়ে গেছে। পদ্মার সাথে সংযুক্ত হওয়ায় নৌপথে পণ্য আদান প্রদানে বিশেষ সহযোগী হিসাবে কাজ করে। নদীকে কেন্দ্র করে গড়ে উঠেছে অনেক জনপদ। নদীতে প্রচুর পরিমাণ মত্‍স রয়েছে যা এ গ্রাম এর মানুষ আহরনের মাধ্যমে জিবিকা নিবার্হ করে। মধুমতি তিরবর্তী স্থান খুব উর্বর। তাই ফসল উত্‍পাদনের জন্য অনকূল।
ভার্নন ফিল্যান্ডার
ভার্নন ডেরিল ফিল্যান্ডার (; জন্ম: ২৪ জুন, ১৯৮৫) দক্ষিণ আফ্রিকার কেপ প্রদেশে জন্মগ্রহণকারী প্রথিতযশা আন্তর্জাতিক ক্রিকেটার। ডানহাতি বোলার ও অল-রাউন্ডার হিসেবে তিনি পরিচিত হয়ে আছেন। দক্ষিণ আফ্রিকার পক্ষ হয়ে অনূর্ধ্ব-১৯ দলে প্রতিনিধিত্ব করেছেন। ঘরোয়া ক্রিকেটে কেপ কোবরাজ দলের পক্ষ হয়ে খেলেন।
বেলফাস্টে অনুষ্ঠিত নিজের ২২তম জন্মদিনে একদিনের আন্তর্জাতিক ক্রিকেটে আয়ারল্যান্ডের বিপক্ষে অভিষেক ঘটে তার। খেলায় দল জিতে এবং তিনি চার উইকেট নেন মাত্র বারো রান দিয়ে।
আন্তর্জাতিক ক্রিকেটাঙ্গনে ফিল্যান্ডের চমকপ্রদভাবে শুরু করেন। ৯ নভেম্বর, ২০১১ তারিখে অনুষ্ঠিত ১ম টেস্টে অস্ট্রেলিয়ার বিপক্ষে অভিষেক ঘটে। দ্বিতীয় ইনিংসে ৫ উইকেট নেন মাত্র ১৫ রানের বিনিময়ে। ফলে অস্ট্রেলিয়া মাত্র ৪৭ রানে অল-আউট হয় যা ১৯০২ সালের পর ছিল সর্বনিম্ন ইনিংস। ১৩.৯২ রান গড়ে ১৪ উইকেট লাভ করে ম্যান অব দ্য সিরিজ পুরস্কারে ভূষিত হন। বিশ্বের পঞ্চম খেলোয়াড় হিসেবে ক্রিকেট ইতিহাসে প্রথম তিন টেস্টেই পাঁচ উইকেট শিকারে দক্ষতা দেখান ফিল্যান্ডার। এধরণের সাফল্যের প্রেক্ষিতে ক্রিকেট সাউথ আফ্রিকার সাথে জাতীয়ভাবে চুক্তিবদ্ধ হন তিনি।
মার্চ, ২০১২ সালে ওয়েলিংটনে অনুষ্ঠিত তৃতীয় টেস্টের প্রথম ইনিংসে নিউজিল্যান্ডের বিপক্ষে ৮১ রানের বিনিময়ে ৬ উইকেট নেন। তন্মধ্যে ডগ ব্রেসওয়েলকে আউট করে নিজস্ব ৭ম টেস্টে ৫০-উইকেট লাভ করেন। এরফলে তিনি চার্লস টার্নারের পর দ্বিতীয় বোলার হিসেবে এ সাফল্য লাভ করেন। কিন্তু দ্বিতীয় ইনিংসে কোন উইকেট লাভ করেননি; যারফলে খেলাটি ড্র হয়।
অক্টোবর, ২০১২ সালে ডেল স্টেইন ও মরনে মরকেলের সাথে তিনিও পেস আক্রমণে যুক্ত হন। বোলিং কোচ ও সাবেক টেস্ট ক্রিকেটার অ্যালান ডোনাল্ড মনে করেন যে, ত্রয়ী বোলারগণ দেশের পক্ষে সেরা খেলোয়াড়।
নাবিল আল-আরাবি
নাবিল আল-আরাবি (Arabic: نبيل العربي) (জন্ম: ১৫ মার্চ ১৯৩৫) একজন মিশরীয় কূটনীতিক এবং আরবলীগের বর্তমান সেক্রেটারী জেনারেল। ইতিপূর্বে তিনি ২০১১ সালের মিশরীয় বিপ্লব পরবর্তী অন্তর্বর্তীকালীন ইসাম শরাফী'র সরকারে পররাষ্ট্রমন্ত্রী হিসেবে ২০১১ সালের মার্চ থেকে জুন পর্যন্ত দায়িত্ব পালন করেছেন।
আল-আরাবি ১৯৩৫ সালের ১৫ মার্চ জন্মগ্রহণ করেন। তিনি নিউইয়র্ক ইউনিভার্সিটির স্কুল অব ল' থেকে ১৯৬৯ সালে এলএল. এম. এবং ১৯৭১ সালে জে.এস.ডি. ডিগ্রী অর্জন করেন। আতিপূর্বে, ১৯৫৫ সালে কায়রো ইউনিভার্সিটি থেকে ল' ডিগ্রী অর্জন করেন।
আর-আরাবি কায়রোর যাকি হাসেম এন্ড পার্টনার্স-এর একজন অংশীদার, যাদের মূল কাজ হলো মধ্যস্থতা এবং মীমাংসা করা।
২০১১ সালের ১ মে তিনি আরব লিগের প্রধান হিসেবে আমর মুসার স্থলাভিসিক্ত হন এবং ২০১১ সারে ১ জুলাই থেকে আরব লীগের সেক্রেটারী জেনারেল হিসেবে কার্যকাল শুরু করেন।
পাকিস্তান ক্রিকেট বোর্ড
পাকিস্তান ক্রিকেট বোর্ড (পিসিবি), () পাকিস্তান ক্রিকেটের নিয়ন্ত্রক সংস্থা যা টেস্ট ক্রিকেট এবং একদিনের আন্তর্জাতিক ম্যাচসহ পাকিস্তানের সমস্ত পেশাদার ক্রিকেট খেলা নিয়ন্ত্রন করে থাকে। এটি পাকিস্তান জাতীয় ক্রিকেট দল-এর সকল জাতীয় এবং আন্তর্জাতিক ম্যাচ আয়োজন ও নিয়ন্ত্রণ করে।
ভারত বিভাজনের ১ মে, ১৯৪৮ সালে ক্রিকেট কন্ট্রোল বোর্ড অব পাকিস্তান প্রতিষ্ঠিত হয় ও অল্পকিছুদিনের ব্যবধানে পাকিস্তান ক্রিকেট কন্ট্রোল বোর্ড বা বিসিসিপি নামধারণ করে। তৎকালীন পাকিস্তান ক্রিকেট কন্ট্রোল বোর্ডের (যা বর্তমানে পাকিস্তান ক্রিকেট বোর্ড বা পিসিবি নামে পরিচিত) প্রথম সভাটি বাগ-ই-জিন্নাহ মাঠে অবস্থিত লাহোর জিমখানা ক্রিকেট ক্লাবের কমিটি কক্ষে অনুষ্ঠিত হয়। মহামান্য মামদোতের নবাব প্রেসিডেন্ট ও সভাপতিরূপে মনোনীত হন এবং তিনজন সহ-সভাপতির একজন হন কর্নেলিয়াস। এরপরের বছর কর্নেলিয়াস কার্যকরী কমিটির সভাপতি হন। ১৯৫৩ সালের শুরুর দিকে বোর্ডের সাথে সম্পর্কচ্ছেদের পূর্ব পর্যন্ত এ দায়িত্ব পালন করেন।
কার্যকরী কমিটির সভাপতি তিনজন সহ-সভাপতির একজন থেকে হয়ে থাকেন। এপ্রিল, ১৯৫৭ সালে আইয়ুব খান আরও তিনজন নতুন সহ-সভাপতির পদের প্রস্তাবনা দেন ও নিজেকে একজনরূপে গণ্য করতেন। ডিসেম্বর, ১৯৫৮ থেকে সেপ্টেম্বর, ১৯৬৯ পর্যন্ত সহ-সভাপতির পদে কাউকে নিয়োগ দেয়া হয়নি।– প্রথম এড-হক কমিটি সেপ্টেম্বর ১৯৬০ - মে ১৯৬৩
– ১৯৬৬ সাল থেকে বিসিসিপির চেয়ারম্যান নির্বাহী কমিটির চেয়ারম্যান হিসেবেও দায়িত্ব পালন করেন
– দ্বিতীয় এড-হক কমিটি জুলাই ১৯৭৮ - ফেব্রুয়ারি ১৯৮০
– ৩য় এড-হক কমিটি ডিসেম্বর ১৯৯৩ - এপ্রিল ১৯৯৪
– ৪র্থ এড হোক কমিটি ১৬ জুলাই ১৯৯৯ – বর্তমান
- ডঃ জাফর আলতাফ ক্ষমতা গ্রহন করেন যখন প্রেসিডেন্ট নওয়াজ শরিফ অফিস ত্যাগ করেন।
দিনেশ চান্ডিমাল
লকুজ দিনেশ চান্ডিমাল (; জন্ম: ১৮ নভেম্বর, ১৯৮৯) বালাপিতিয়ায় জন্মগ্রহণকারী শ্রীলঙ্কার আন্তর্জাতিক ক্রিকেটার। ডানহাতি ব্যাটসম্যান কাম উইকেট-রক্ষক হিসেবে ক্রিকেটের সকল স্তরে অংশগ্রহণ করে থাকেন। এছাড়াও, শ্রীলঙ্কার টুয়েন্টি২০ আন্তর্জাতিক দলে অধিনায়কের দায়িত্ব পালন করেছেন তিনি। আক্রমণাত্মক ভঙ্গীমায় ব্যাটংয়ের অধিকারী দিনেশ চান্ডিমাল শ্রীলঙ্কার অনূর্ধ্ব-১৯ দলের পক্ষ হয়ে সহ-অধিনায়কেরও দায়িত্ব পালন করেছেন।
বর্তমানে টেস্ট এবং একদিনের আন্তর্জাতিক ক্রিকেটে দলের সহ-অধিনায়ক তিনি।
২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতার মাধ্যমে আন্তর্জাতিক ক্রিকেটে অভিষেক ঘটে চান্ডিমালের। গ্রুপ-পর্বে নিউজিল্যান্ড ও জিম্বাবুয়ের বিরুদ্ধে অবতীর্ণ হয়ে সুপার-এইট পর্বে অস্ট্রেলিয়ার বিপক্ষে খেলে তার দল।
ডিসেম্বর, ২০১১ সালে ডারবানে অনুষ্ঠিত দ্বিতীয় টেস্টে দক্ষিণ আফ্রিকার বিপক্ষে অভিষেক ঘটে। টেস্ট অভিষেকেই উভয় ইনিংসে দুইটি অর্ধ-শতক (৫৮ ও ৫৪) করেছিলেন। এরফলে দক্ষিণ আফ্রিকায় প্রথমবারের মতো টেস্ট জয়ী হতে সক্ষম হয় শ্রীলঙ্কা।
ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ফলে, ম্যাথিউসের পরিবর্তে দিনেশ চান্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার অধিকারী হন।
২০১২ সালের রানার-আপ ও ২০১৪ সালের শিরোপা বিজয়ী শ্রীলঙ্কা দলের প্রধান সদস্য ছিলেন। কিন্তু গ্রুপ পর্বে ধীরগতিতে ওভার করায় তার ওপর নিষেধাজ্ঞা প্রদান করা হয়। নিয়মিত অধিনায়কের অনুপস্থিতিজনিত কারণে প্রায়শঃই তাকে টি২০আই দলের অধিনায়কের দায়িত্ব পালন করতে হয়।
জিলেট(ব্র্যান্ড)
জিলেট কিং কেম্প জিলেট উদ্ভাবিত শেভিং প্রোডাক্ট। সারা বিশ্বে জিলেটের প্রোডাক্ট খুব জনপ্রিয়।
ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন।
কালো মানিকজোড়
কালো মানিকজোড় (বৈজ্ঞানিক নাম: "Ciconia ciconia") () বা কালা মানিকজোড় Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। কালো মানিকজোড়ের বৈজ্ঞানিক নামের অর্থ মানিকজোড় (লাতিন: "ciconia" = মানিকজোড়)। পাখিটি বাংলাদেশ, ভারত ছাড়াও এশিয়া, আফ্রিকা ও ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩১ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে বলে ধারণা করা হচ্ছে, তবে একদম বিপজ্জনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
লুইস বারাগান
লুইস বারাগান, পুরোনাম লুইস রামরিও বারাগান মরফিন (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাঁকে কিছু বাড়তি কোর্স সম্পন্ন করতে হয়।
বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার "এসকুলা লিবরে ডি ইনজেনিয়েরস" থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।
নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।
তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।
তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাঁকে সহযোগিতা করেন।
টাকিলা
টাকিলা (Tequila) হচ্ছে একটি ডিস্টিল বেভারেজ তৈরী হয়েছে ব্লু এগেভি (Agave) উদ্ভিজ্জ থেকে। প্রখম অবস্খাই এটি মেক্সিকোর জালিস্কো রাজ্যের গোয়াডালাজারার নিকটে টাকিলা নামক শহর জুড়ে উৎপাদিত হত। নীল ভালকোনিক উচু মাটিতেই বিশেষত এই নীল এগেভি জন্মে। বিশ্বজুড়ে আজ টাকিলার জনপ্রিয়তা ।
মেক্সিকো আইনে শুধুমাত্র জালিস্কো এবং সিমিত ভাবে গুয়ানাজুয়াতু, মিচুয়াকেন, নাইয়ারিত ও টামাউলিপাস অঞ্চলে সরকারের কড়া নজরদারীতে নিদৃস্ট স্ট্যান্ডার্ডের ভিত্তিতে এর উৎপাদন করার অনুমতি আছে। মেক্সিকো দ্বারা আন্তর্জাতিক ভাবে গ্রিহিত এই টাকিলা যুক্তরাষ্ট্রে আনুষ্ঠানিক ভাবে স্বীকৃতি দেয় যে এটির নাম টাকিলা থাকবে এবং একমাত্র মেক্সিকোই পারবে প্রস্তুত করতে। যদিও চুক্তি মাধ্যমে অর্থের দ্বারা জাহাজের মাধ্যমে স্থারন্তিত যুক্তরাষ্ট্রে গিয়ে বতলজাত হয়।
টাকিলা তৈরীতে ৩৪-৪০% এলকোহল থাকে যা ৭৬-৮০ প্রুফ। কিন্তু তৈরী হবার পর এটি ৩১-৫৫% এলকোহল (৬২-১১০ প্রুফ) হয়।
২০০৪ সালে মেক্সিকো সরকার কোয়ালিটি কন্ট্রোলের দোহাই দিয়ে আমেরিকায় ওক ব্যারেলের পরিবর্তে বোতলজাত করে টাকিলা এক্সপোর্ট অরার জন্য এক অধ্যাদেশ জারি করে এবং এই অধ্যাদেশ আমেরিকার সাথে মেক্সিকোর ট্রেড ওয়ার শুরু হয় । পরে নাফতা সন্মেলনে আমেরিকান প্রেসিডেন্টের অনুরোধে মেক্সিকোর প্রেসিডেন্ট অধ্যাদেশ তুলে নেন এবং আমেরিকান মিডিয়া ঐ সন্মেলনকে টাকিলা সন্মেলন নাম দেয় ।
এগেভি উদ্ভিজ্জ থেকে এগেভি পিনাস সংগ্রহ করা হয় ( ৭/৮ বছর বয়সে )। এই এগেভি প্লান্টের চাষ , রক্ষনাভেক্ষন এবং হারভেস্ট সবই পুরোনো ঐতিহ্যের মাধ্যমে সম্পন্ন হয় কোন আধুনিক প্রযুক্তি ব্যবহার করা হয়না । বেশী সান লাইটের জন্য এগেভি উদ্ভিজ্জ পশ্চিম মুখি করে রোপন করা হয় । এই এগেভি প্রথমে মাটির গর্তে পোড়ানো হয় পরে এটি পানির সাথে মিশিয়ে গ্রাইন্ডিং করা হয় । এভাবে প্রথম এবং দ্বিতীয়বার মন্ড থেকে নির্ঝাস ডিস্টিল করা হয় । প্রথমে ওক ব্যারেল পরে স্টেনলেস স্টিল ব্যারেলে রেখে দেওয়া হয় ।
সাধারনত টাকিলা বিয়াঙ্কো (সাদা) এবং টাকিলা গোল্ড এই দুই ধরনের টাকিলা বাজারে পাওয়া যায় । এর মধ্যে যে সব ব্র্যান্ড বেশি পরিচিত যেমনঃ টাকিলা সানরাইজ, ক্যাকটাস, বর্ডার ক্রসিং, ক্যালিফোর্নিয়া স্কাই, ডিভাইন প্লেজার, দি এক্সপ্লোরার, গালফ অব মেক্সিকো, লা বোম্বা, মাফিয়া, নিউ ইয়র্ক স্কাই লাইন ।
একটি বিষয় টাকিলা সীপ নেয়ার আগে চিয়ার্স না বলে সালুথ বলতে হয় ।
বাজারের হোজে কুয়েরবো (José Cuervo) নামের টাকিলা একটি নামী ব্র্যান্ড। 
টাকিলা দিয়ে বানানো প্রায় প্রতিটি ড্রিংকের সাথে ট্রিপলসেক নামে একটা মিস্টি লিকার যোগ করে। ট্রিপলসেকের মুল ইনগ্রিডিয়েন্টস আখ ।
মেক্সিকান সরকার টাকিলার জন্য যে সব ইনগ্রিডিয়েন্টস এপ্রুভ করেছে তার মধ্যে ওয়ার্ম (Worm) নেই কিন্তু জেনেরিক টাকিলা যা জালিস্কো রাজ্যের অন্যান্য শহরে তৈরি হয় সেখানে প্রতি বোতলে একটা করে ওয়ার্ম দেয়া হয় । এগেভি উদ্ভিজ্জ -এ একধরনের ওয়ার্ম পাওয়া যায় যা টাকিলা প্রসেসিং এর সময় মেল্টেড হয় এবং অনেকে মনে করে এইসব ওয়ার্ম এর জন্যই টাকিলার স্বাদ অনেক বেশী । জেনুইন এগেভি ওয়ার্ম দেখতে উজ্জ্বল কোরাল , কিন্তু বোতলে দেয়ার কিছুদিন পর পিংক আকার ধারণ করে আবার কেউ কেঊ সাদা ওয়ার্ম ব্যবহার করে । এই ওয়ার্ম কে ডিপ ফ্রাই করে স্পাইসি ছালসা সস দিয়ে খাওয়া হয় ।
মারগারিতা একটি টাকিলা ককটেল। দুভাবে বানানো হয়; একটি নরমাল উইথ আইস এবং ফ্রোজেন এবং অন্যটি মেশিনে তৈরী ফ্রোজেন মারগারিতা যা সাধারনত মেক্সিকান বারে তৈরী হয়। বারে ট্রপিক্যাল অঞ্চলের মানুষদের জন্য সংগে লবন দিয়ে তৈরী করে দেয়।
দীঘল তরঙ্গ
সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার।
(১) আড় তরঙ্গ বা অনুপ্রস্থ তরঙ্গ এবং (২) দীঘল তরঙ্গ বা অনুদৈর্ঘ্য তরঙ্গ
যে তরঙ্গ মাধ্যমের কণাগুলোর কম্পনের দিকের সাথে সমান্তরালে অগ্রসর হয় সেটাই দীঘল তরঙ্গ/অনুপদৈর্ঘ্য তরঙ্গ ()। বায়ু মাধ্যমে প্রবাহিত শব্দ তরঙ্গ দীঘল তরঙ্গ/অনুদৈর্ঘ্য তরঙ্গের একটি উদাহরণ।
এ ধরণের কোন মাধ্যমে সংকোচন ও প্রসারণের মাধ্যমে সঞ্চালিত হয়। একটি সংকোচন ও একটি প্রসারণ নিয়ে এর তরঙ্গ দৈর্ঘ্য। এ ধরণের তরঙ্গে সমবর্তন ঘটে না।
সরল দোলক
একটি ভারী আয়তনহীন বস্তুকে অপ্রসারণশীল, ওজনহীন ও নমনীয় সুতার সাহায্যে ঝুলিয়ে দিলে এটি যদি ঘর্ষন এড়িয়ে স্বাধীনভাবে দুলতে থাকে তবে তাকে সরল দোলক () বলে। বাস্তবে সরল দোলক পাওয়া সম্ভব নয়। কেননা, ভারী আয়তনহীন কোন বস্তু কিংবা সম্পূর্ণরূপে অপ্রসারণশীল, ওজনহীন ও নমনীয় সুতার অস্তিত্ব নেই। হিসাব নিকাশের সুবিধার্থে এরূপ প্রমাণ দোলক কল্পনা করে নেওয়া হয়। সাধারণভাবে একটি হালকা সুতার সাহায্যে কোন দৃঢ় অবলম্বন থেকে একটি ভারী বস্তু ঝুলিয়ে দিয়ে সরল দোলক তৈরী করা হয়।
বব: যে ভারী বস্তুটিকে সুতার সাহায্যে ঝলিয়ে দেওয়া হয় সেটিই বব।
ঝুলন বিন্দু: কোন দৃঢ় অবলম্বনের যে নির্দিষ্ট বিন্দু থেকে বব ঝোলানো হয় তাকে ঝুলন বিন্দু বলে।
কার্যকরী দৈর্ঘ্য: ঝুলন বিন্দু থেকে ববের ভরকেন্দ্র পর্যন্ত দুরত্বকে কার্যকরী দৈর্ঘ্য বা দোলক দৈর্ঘ্য বলে। একে L দ্বারা প্রকাশ করা হয়।
formula_1
এখানে, l= সুতার দৈর্ঘ্য এবং r= ববের ব্যাসার্ধ্য
বিস্তার: সরল দোলকের সাম্যাবস্থান থেকে যে কোন এক দিকের সর্বোচ্চ দুরত্বকে বিস্তার বলে।
পূর্ণ দোলন: বব এক প্রোন্ত হতে অপর প্রান্তে গিয়ে আবার আগের প্রান্তে ফিরে আসলে তাকে পূর্ণ দোলন বলে।
দোলন কাল: একটি পূর্ণ দোলন সম্পন্ন করতে সরল দোলকের যে সময় লাগে তাকে দোলনকাল বলে। একে T দ্বারা প্রকাশ করা হয়। কোন সরল দোলকের N সংখ্যক পূর্ণ দোলনের জন্য যদি t সময় লাগে তাহলে,
formula_2
কম্পাঙ্ক: এক সেকেন্ডে একটি সরল দোলক যে কয়টি পূর্ণ দোলন সম্পন্ন করে তাকে তার কম্পাঙ্ক বলে। একে f দ্বারা প্রকাশ করা হয়। কোন সরল দোলক t সময়ে N সংখ্যক পূর্ণ দোলন সম্পন্ন করলে,
formula_3=formula_4 [formula_2]
১ম সূত্র বা সমকাল সূত্র: কৌণিক বিস্তার অল্প হলে এবং দোলকের কার্যকরী দৈর্ঘ্য অপরিবর্তিত থাকলে কোন নির্দিষ্ট স্থানে একটি সরল দোলকের প্রতিটি দোলনের জন্য সমান সময় লাগবে।
২য় সূত্র বা দৈর্ঘ্যের সূত্র: কৌণিক বিস্তার অল্প হলে কোন নির্দিষ্ট স্থানে সরল দোলকের দোলনকাল, এর কার্যকরী দৈর্ঘ্যের বর্গমূলের সমানুপাতিক।
৩য় সূত্র বা ত্বরণের সূত্র: কৌণিক বিস্তার অল্প হলে এবং দোলকের কার্যকরী দৈর্ঘ্য অপরিবর্তিত থাকলে এর দোলনকাল অভিকর্ষজ ত্বরণের বর্গমূলের ব্যস্তানুপাতিক।
৪র্থ সূত্র বা ভরের সূত্র: কৌণিক বিস্তার অল্প হলে এবং কার্যকরী দৈর্ঘ্য অপরিবর্তিত থাকলে কোন নির্দিষ্ট স্থানে সরল দোলকের দোলনকাল ববের ভর, আয়তন, উপাদান ইত্যাদির উপর নির্ভর করে না ।
এম আর কায়ানী
মুহাম্মদ রোস্তম কায়ানী(১৮ অক্টোবর ১৯০২ -১৫ নভেম্বর ১৯৬২ ) -বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি ( ১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন।
মুহাম্মদ রোস্তম কায়ানী ১৮ অক্টোবর ১৯০২ কোহাটের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ.এ. পাস করেন। কায়ানী সরকারি কলেজ, লাহোর থেকে ইংরেজী সাহিত্যে মাস্টার্স ডিগ্রি অর্জন করেন।
মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন।
বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তাঁর বক্তৃতা প্রচার মাধ্যমে গুরুত্বের সাথে স্থান পেত। তাঁর মাঝে দূর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তাঁর চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তাঁর সম্মানে বিদায় সম্বর্ধনার আয়োজন করেন, যেখানে তাঁকে “পাকিস্থানের কন্ঠস্বর” উপাধিতে ভূষিত করেন। উত্তরে বিচারপতি কায়ানী বলেন এ উপাধি তাঁর কাছে “নিশানে পাকিস্তানে”র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তাঁর উল্লেখযোগ্য মন্তব্য হল: 
বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খন্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি।
নভেম্বর ১৯৬২, ঢাকা, চট্টগ্রাম,রাজশাহী বার এসোসিয়েশন এর আমন্ত্রনে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তাঁর মরদেহ করাচী নিয়ে যাওয়া হয়। তাঁকে নিজ গ্রাম শাহপুর পারিবারিক গোরস্থানে সমাহিত করা হয়।
দ্য প্রোপজিশন
দ্য প্রোপজিশন, জন হিলকোট পরিচালিত ও নাইক ক্যাভ লিখিত ২০০৫ সালের একটি অস্ট্রেলিয়ান ওয়ের্স্টান চলচ্চিত্র। এতে বিভিন্ন চরিত্রে অভিনয় করেছেন, গাই পিয়ার্সি, রয় উইনস্টোন, এমিলি ওয়াটসন, ড্যানি হাডসন, ডেভিড ওয়েনহাম। ২০০৬ সালে এটি যুক্তরাষ্ট্রে মুক্তি পায়।
হপকিন্স ফ্যামিলির রেপ এবং মার্ডারের পর বার্নস ব্রাদারম গ্যাং এর ৩ ভাইর দুই ভাই - চার্লি আর মাইক কে পাকরাও করে ক্যাপ্টেন স্টেনলি। কারাগারে ঢুকানোর বদলে চার্লি কে প্রস্তাব দেয় ৯ দিন এর মধ্যে তাদের বড় ভাই আরথার বারন্স কে তার চাই – মৃত অথবা জীবিত না হলে ৯ দিন পর ক্রিসমাস এর দিন ছোট ভাই মাইক কে সাজা দেয়া হবে। চার্লি নিরুপায় হয়ে ভাই কে খুন করতে বেড়িয়ে পড়ে। পথে তার সাথে দেখা মিলে এক বাউন্টি হান্টার (যারা পুরস্কারের লোভে পলাতক দের খুঁজে বেড়ায়) (জন হার্ট) এর। এছাড়া চার্লি কে অঞ্চলের ব্ল্যাক একটা সম্প্রদায় আক্রমণ করে।
অস্ট্রেলিয়ার বক্স অফিসে দ্য প্রোপজিশন $২,২৭১,১০০ অয় করে।
শান্তরক্ষিত
আচার্য শান্তরক্ষিত () (৭২৫-৭৮৮) অষ্টম শতাব্দীতে তিব্বতে বৌদ্ধ ধর্মের ভিত্তি স্থাপনের প্রধান রূপকার ছিলেন। তিনি যোগাচার-স্বতন্ত্রিকা-মধ্যমক নামক বৌদ্ধ দর্শনের জনক। এই দর্শন নাগার্জুনের মধ্যমক, অসঙ্গের যোগাচার ও ধর্মকীর্তির প্রমাণের মিলিত রূপ।
দেব-থের-স্ন্গোন-পো গ্রন্থ থেকে জানা যায় যে, আচার্য শান্তরক্ষিত সহোর নামক স্থানের রাজধানী বিক্রমপুরীতে এক সামন্ত রাজ বংশে জন্মগ্রহণ করেন। সহোর মগধের পূর্ব সীমান্তবর্তী প্রদেশ অঙ্গদেশের পূর্ব প্রান্তের সামন্তরাজ্য ছিল, যা অধুনা ভাগলপুর নামে পরিচিত।
তিনি গৃহত্যাগ করে নালন্দা বিশ্ববিদ্যালয়ের আচার্য জ্ঞানগর্ভের নিকট মূল সর্বাস্তিবাদী বিনয় অনুসারে প্রব্রজ্যা ও উপসম্পদা গ্রহণ করে শান্তরক্ষিত নাম গ্রহণ করেন এবং ত্রিপিটক পাঠ শেষ করেন। এরপর তিনি বোধিসত্ত্ব মার্গীয় মহাযানিক গ্রন্থ অভিসময়ালঙ্কার ইত্যাদি অধ্যয়নের জন্য আচার্য বিনয়সেনের নিকট উপস্থিত হয়ে মহাযান মার্গের বিস্তৃত ও গম্ভীর এই দুই পর্যায়ের অধ্যয়ন সমাপ্ত করেন। এর পর তিনি নাগার্জুনের মাধ্যমিক সিদ্ধান্ত আয়ত্ত করে ঐ বিষয়ের ওপর মধ্যমালঙ্কার নামে গ্রন্থ রচনা করেন।
তিব্বত সম্রাট স্রোং-ব্ত্সন-স্গাম-পোর শাসনকালে তিব্বতে প্রথম বৌদ্ধ ধর্ম প্রবেশ করলেও বৌদ্ধ ধর্মের প্রসার শুরু হয় তিব্বত সম্রাট খ্রি-স্রোং-ল্দে-ব্ত্সানের রাজত্বকালে।
৭৬৭ খ্রিষ্টাব্দের পূর্বে সম্রাট খ্রি-স্রোং-ল্দে-ব্ত্সান বৌদ্ধ ধর্ম সম্পর্কে বিশেষজ্ঞ কোনো ভারতীয় আচার্যকে আনাবার ইচ্ছায় ভারতে দূত পাঠান। দূত প্রথমে বুদ্ধগয়ায় গিয়ে সম্রাটের পক্ষ থেকে মহাবোধির বেদীমূলে শ্রদ্ধার্ঘ অর্পণ করে নালন্দায় উপস্থিত হন কিন্তু সেখানে জানতে পারেন যে শান্তরক্ষিত বিশেষ কাজে নেপালে গিয়েছেন। তাই দূতও নেপাল গিয়ে আচার্যের কাছে সম্রাটের প্রার্থনা নিবেদন করলে শান্তরক্ষিত রাজি হন ও তাঁকে মহাসমারোহে লাসা নিয়ে যাওয়া হয়। তাঁর দ্বারা তরুণ সম্রাট প্রভাবিত হলেও কিছু পদস্থ বোন ধর্মাবলম্বী রাজকর্মচারী তাঁর এই জনপ্রিয়তায় অসন্তুষ্ট হয়ে অপপ্রচার শুরু করলে শান্তরক্ষিত বিরক্ত হয়ে নেপাল ফিরে আসেন।
এর কিছুকাল পরে সম্রাট আবার শান্তরক্ষিতকে তিব্বতে আসার অনুরোধ জানালে তিনি পুনরায় লাসায় পদার্পণ করেন। তাঁর অনুরোধে সম্রাট উড়িষ্যার রাজবংশোদ্ভূত আচার্য পদ্মসম্ভবকে তিব্বতে আসার আমন্ত্রণ জানালে পদ্মসম্ভব তিব্বতে বৌদ্ধ ধর্ম প্রসারে সহায়ক হন। এরপর শান্তরক্ষিত লাসা থাকে দক্ষিণে ব্রহ্মপুত্র নদের তীরে তিব্বতের প্রাচীণতম বিহার সম-য়ে বৌদ্ধবিহার নির্মাণের কাজ শুরু করেন এবং ৭৭৯ খ্রিষ্টাব্দের কাছাকাছি সময়ে এর কাজ সম্পূর্ণ হয় । এর পর তিনি ১২ জন সর্বাস্তিবাদী পন্ডিতকে ভারত থেকে আনান ও তাঁদের সহায়তায় বৌদ্ধ ধর্মে দীক্ষা দান শুরু করেন। তিনি তাঁর শিষ্যদের সাহায্যে বেশ কিছু সংস্কৃত গ্রন্থকে তিব্বতী ভাষায় ভাষান্তরিত করেন।
৭৮৮ খৃষ্টাব্দে সম-য়ে বৌদ্ধ বিহারে এক দুর্ঘটনায় শান্তরক্ষিতের মৃত্যু হয়। তাঁর দেহাবশেষ সম-য়ে বৌদ্ধ বিহারের অভ্যন্তরে এক চৈত্যের মধ্যে রক্ষিত আছে।
তিনি নাগার্জুনের মধ্যমক, অসঙ্গের যোগাচার ও ধর্মকীর্তির প্রমাণকে একত্র করে মধ্যমাকালঙ্কার নামক গ্রন্থে তাঁর দর্শনের জন্ম দেন। এই গ্রন্থে যোগাচার বিভাগ আলোচনা করতে গিয়ে তিনি সৌত্রান্তিক দর্শনকেও যোগ করেন। এই কারণে পরবর্তী কালের তিব্বতীদের নিকট তাঁর দর্শন যোগাচার-স্বতন্ত্রিকা-মধ্যমক হিসেবে পরিচিত হলেও তিনি নিজে কোনদিন এই নাম ব্যবহার করেননি। মধ্যমাকালঙ্কার নামক গ্রন্থ ছাড়াও তিনি তত্ত্বসংগ্রহ নামক গ্রন্থ রচনা করেন। এই গ্রন্থটিতে তৎকালীন সময়কালে প্রচলিত সমস্ত ভারতীয় দর্শন সম্বন্ধে বলা রয়েছে।
নীল-লালগির্দি
নীল-লালগির্দি (বৈজ্ঞানিক নাম:"Phoenicurus frontalis") যা ‘নীল-কপালি গির্দি’ নামেও পরিচিত এক ধরণের ছোট আকারের পাখি। এই পাখি সাধারণত ভারতীয় উপমহাদেশ এবং দক্ষিণ-পূর্ব এশিয়ায় দেখা যায়।
আর্থার লিউইস
উইলিয়াম আর্থার লিউইস একজন অর্থনীতিবিদ। তিনি ১৯৭৯ সালে অর্থনীতিতে নোবেল পুরস্কার লাভ করেন।
লিউইস লন্ডন স্কুল অব ইকোনোমিক্স থেকে ১৯৩৭ সালে ব্যাচেলর্স এবং ১৯৪০ সালে পিএইচডি ডিগ্রি অর্জন করেন। তিনি ম্যানচেস্টার বিশ্ববিদ্যালয় এ ১৯৪৮ থেকে ১৯৫৭ সাল পর্যন্ত শিক্ষকতা করেন।
রবার্ট সলো
রবার্ট মার্টন সলো একজন মার্কিন অর্থনীতিবিদ। তিনি ১৯৮৭ সালে অর্থনীতিতে নোবেল পুরস্কার লাভ করেন।
সলো ১৯২৪ সালের ২৩ অগাস্ট নিউ ইয়র্কের ব্রুকলিনে জন্মগ্রহণ করেন। ১৯৪৯ সালে ম্যাসাচুসেট্‌স ইনস্টিটিউট অফ টেকনোলজি র অর্থনীতি বিভাগে সহকারী অধ্যাপক হিসেবে যোগদান করেন।
চক্রবর্তী রাজাগোপালাচারী
চক্রবর্তী রাজাগোপালাচারী (১০ ডিসেম্বর ১৮৭৪ - ২৫ ডিসেম্বর ১৯৭২)(তামিল : சக்ரவர்த்தி ராஜகோபாலாச்சாரி) হলেন বিশিষ্ট ভারতীয় আইনজীবী, স্বাধীনতা সংগ্রামী, রাজনীতিবিদ,ইতিহাসবিদ এবং ভারতীয় জাতীয় কংগ্রেসের অন্যতম নেতা। তিনি ছিলেন ভারতবর্ষের সর্বশেষ গভর্ণর জেনারেল। তিনি তামিলনাড়ু রাজ্যের মুখ্যমন্ত্রী ছিলেন। তিনি স্বতন্ত্র পার্টির প্রতিষ্ঠাতা। তিনি ভারতের সর্বোচ্চ বেসামরিক পদক ভারত রত্ন পেয়েছিলেন।
লালপা পি-উ
লালপা পি-উ
একটি জলচর পাখি। অতি সুলভদর্শন পাখি।
পাখিটার বাংলা নাম:‘লালপা পি-উ’, ইংরেজী নাম:‘কমন রেডশ্যাঙ্ক’,(Common Redshank) বৈজ্ঞানিক নাম:‘ট্রিংগা টোটেনাস’,(Tringa totanus) গোত্রের নাম:‘স্কোলোপাসিদি’। এদের অন্য একটি প্রজাতির নাম সবুজপা পি-উ।
লালপা পি-উ লম্বায় ২৭-২৯ সেন্টিমিটার। মাথা,ঘাড়,বুক শরীরের উপরের পালক বাদামি-ধূসর রেখা। ডানার পেছনের পালক সাদা। তলপেট থেকে বস্তিপ্রদেশ পর্যন্ত সাদাটে। ঠোঁট লম্বা সোজা। ঠোঁটের গোড়া কমলা-লাল,অগ্রভাগ কালচে। শরীরের তুলনায় পা খানিকটা লম্বা। পায়ের বর্ণ কমলা-লাল,নখ কালো। চোখের বলয় সাদা। প্রজনন সময়ে রঙ কিছুটা গাঢ় দেখায়।
এদের বাস মূলত মধ্য-পূর্ব এশিয়া থেকে বৈকালিয়া হ্রদ পর্যন্ত। শীতকালে পরিযায়ী হয় বাংলাদেশ,ভারত,মিয়ানমার,দক্ষিণ চীন,মালয়েশিয়া ও ফিলিপাইনে। এরা জলচর পাখি। অতি সুলভদর্শন পাখি। স্বভাবে শান্ত। কারো সঙ্গে গায়ে পড়ে ঝগড়া করে না। চেহারাটা মায়াবী ধাঁচের। চোখের গড়নও নজরকাড়া। শীত মৌসুমে আমাদের দেশের সর্বত্র ছড়িয়ে পড়ে। ওই সময়ে জলাশয় এলাকায় ছোট-বড় দলে শিকার খুঁজতে দেখা যায় হরহামেশায়। বেশি দেখা যায় উপকূলীয় এলাকায়। জোয়ার-ভাটার খাঁড়ির মুখে দাঁড়িয়ে খাবারের সন্ধান করে। এদের কন্ঠস্বর বেশ চমৎকার। অনেকটা বাঁশির সুরের মতো আওয়াজ করে। ‘টিইউ-টিইউ-টিইউ’ সুরে ডেকে ওঠে। হঠাৎ শুনলে যে কেউ বাঁশির আওয়াজ বলে ভুল করেন। বিশেষকরে নির্জনে সুরাটা শুনলে মনটা বিশাদে ভর করে। এরা ভয় পেলে বা উড়তে উড়তে পিউ-পিউ সুরেও ডাকে। সুরটায় মুগ্ধ হয়ে দেশের বিশিষ্ঠ পাখি বিশারদরা এদের নাম দিয়েছেন ‘মোহন বেণু’।
এ পাখির প্রধান খাবার ছোট মাছ,জলজ পোকামাকড়।
প্রজনন সময় বসন্তকাল। প্রজননের আগ মুহূর্তে নিজেদের বসত ভিটায় চলে যায়। এরা বাসা বাঁধে ভাসমান জলদামের উপর। বাসা বানাতে ব্যবহার করে জলজ ঘাস লতাপাতা। ডিম পাড়ে ৩-৫টি। স্ত্রী-পুরুষ পালা করে ডিমে তা দেয়। ডিম ফুটতে সময় লাগে ২৩-২৫ দিন।
‌তথ্যসূত্র: দৈনিক ইত্তেফাক
পল বয়ার
পল বয়ার একজন মার্কিন প্রাণরসায়নবিদ। তিনি ১৯৯৭ সালে রসায়নে নোবেল পুরস্কার লাভ করেন।
বয়ার ১৯৪৩ সালে ইউনিভার্সিটি অব উইসকনসিন, ম্যাডিসন থেকে প্রাণরসায়নে পিএইচডি ডিগ্রি অর্জন করেন।
শেরপা
শেরপা (তিব্বতী:ཤར་པ། অর্থ "পূর্ব দেশের অধিবাসী") ("শের" "পূর্ব দেশ" + "পা" "অধিবাসী") উচ্চ হিমালয়ে, বিশেষত নেপালের শোলোখুম্বু জেলাতে, বসবাসকারী এক উপজাতি সম্প্রদায় বিশেষ।
শেরপাদের প্রধান খাদ্যা হল আলু। দুধ, ঘি, মাখন ছাড়াও অনেকে ইয়াকের মাংসও খেয়ে থাকে।
শেরপাদের বাড়ি পাথরের তৈরী এবং ছাদ ও দরজা জানালা কাঠের তৈরী হয়। একতলায় গৃহপালিত পশুদের রাখা হয় এবং দোতলায় বাড়ীর লোকজন থাকে। রান্না দোতলাতে হয়ে থাকে।
শেরপারা ছাগল ও ভেড়া পুষলেও ইয়াক হল শেরপাদের প্রধান গৃহপালিত পশু। তারা ইয়াকের চামড়া থেকে জুতো, লোম থেকে কাপড়, গোবর থেকে সার তৈরী করে।
তিব্বতী বৌদ্ধধর্ম
তিব্বতি বৌদ্ধধর্ম হল হিমালয়ের কোলে অবস্থিত বিশেষ কিছু অঞ্চলে চর্চিত বৌদ্ধধর্ম যা তার নিজস্ব বৈশিষ্ট্যে এক স্বতন্ত্র রূপ লাভ করেছে। মূলত তিব্বত, ভুটান, ভারতের সিকিম, লাদাখ উপত্যকা, তাওয়াং, মঙ্গোলিয়া, রাশিয়া, এবং উত্তর-পূর্ব চিনের কিছু অংশের অধিবাসীগণ অনুশীলন করে থাকে তিব্বতি বৌদ্ধধর্ম। তিব্বতি বৌদ্ধধর্মে বিবিধ প্রকারের ধারা এবং মতবাদের অস্তিত্ব থাকলেও এটি মূখ্যত চার ধারায় বিভক্ত, যথা, নিংমা, কাগিয়ু, গেলুগ এবং সাক্য। বৌদ্ধধর্মের এই সকল ধারাই তিনটি মূল শাখা মহাযান, হীনযান এবং বজ্রযানের শিক্ষার আদর্শ বহন করে চলেছে। যদিও গেলুগ ধারার মত কোন কোন মতানুসারে বজ্রযান মহাযানেরই একটি অবিচ্ছেদ্য অঙ্গ।
সবুজ টিয়া
সবুজ টিয়া (বৈজ্ঞানিক নাম:"Psittacula krameri") টিয়া প্রজাতির অতিপরিচিত ও সুদর্শন পাখি। সবুজ টিয়া সহজেই পোষ মানে এবং মানুষের মতো করে কথা বলতে পারে।
এরা সাধারণত বন, বৃক্ষবহুল এলাকা, প্রশস্ত পাতার বন, আর্দ্র পাতাঝরা বন, খোলা বন, পাহাড়ি বন, চা-বাগান, বসতবাড়ির বাগান, আবাদি জমি, পুরোনো বাড়িতে বসবাস ও বিচরণ করে।
খাদ্যতালিকায় আছে পত্রগুচ্ছ, ফুল, ফল, লতাপাতা, বীজ ও ফলের মিষ্টি রস। ধানখেতের পাকা ধানও সবুজ টিয়ারা খায়।
সবুজ টিয়া কলাপাতা-সবুজ রঙের সুদর্শন পাখি। দেহের দৈর্ঘ্য ৪২ সেন্টিমিটার, ওজন ১৩০ গ্রাম। সামান্য কিছু পালক ছাড়া পুরো দেহই সবুজ। ঠোঁট লাল, নিচের দিকে বড়শির মতো বাঁকানো। চোখ হলদে-সাদা। ছেলেপাখি ও মেয়েপাখির গলায় ভিন্ন রঙের দাগ আছে। ছেলেপাখির থুতনিতে কালো রেখা, গলা ও ঘাড়ের পেছনে গোলাপি পাটল বর্ণ। মেয়েপাখির ঘাড় পান্না সবুজে ঘেরা।
সবুজ টিয়া সচরাচর ছোট দলে থাকে, তবে জোড়ায়ও দেখা যায়। অনেক টিয়া একসঙ্গে মিলে রাত কাটায়। সচরাচর পুনঃ পুনঃ উচ্চ স্বরে ডাকে।
মেয়েপাখি একাই ডিমে তা দেয়। ছেলেপাখি মাঝেমধ্যে মেয়েপাখিকে খাবার খাওয়ায়।
ঝুঁটিশালিক
ঝুঁটিশালিক (বৈজ্ঞানিক নাম:"Acridotheres fuscus") শালিক প্রজাতির পাখি। ঠোঁটের গোড়ায় খাড়া ঝুঁটি আছে বলে এমন নাম। বাসা বানায় খড়কুটো, শুকনো ঘাস, পাটের আঁশসহ বিভিন্ন রকম লতাপাতা দিয়ে। শালিকেরা কিচিরমিচির শব্দ করে ডাকে।
ঝুঁটিশালিককে সাধারণত দক্ষিণ এশিয়ার দেশগুলোতে দেখা যায়।
ঝুঁটিশালিকের খাদ্যতালিকায় আছে: ধান, চাল, গম, ফড়িং, ঝিঁঝি পোকা, ছোট ব্যাঙ, কেঁচো, জলপোকা, মাকড়সা, উড়ন্ত উইপোকা, বট-অশ্বত্থের ফলসহ বিভিন্ন রকমের ফল, তাল-খেজুরের রস, শিমুল-মাদার ফুলের মধু প্রভৃতি।
শরীরের রং কালচে বাদামি, মাথা কালো, চোখ লাল, চোখের চারপাশের রং হালকা লাল ও মণি গাঢ় হলুদ। ঠোঁট হলুদ, পা কমলা-হলুদ। দেহের ওপরের পালক ধূসর ছাই রঙের। পালকের শেষ প্রান্তে সাদার আভা। পেট ধূসর পাটকিলে। লেজের তলা সাদা।
ঝুঁটিশালিক খুব চেঁচামেচি করে ডাকাডাকি করে।
ঝুঁটিশালিক ডিম দেয় দুই থেকে পাঁচটি, রং হালকা নীল। বাচ্চা ফোটানোর সময় এরা আনন্দে মেতে ওঠে। একই বাসায় পরপর দুবার বাচ্চা ফোটায়।
রঙ্গনা হেরাথ
রঙ্গনা হেরাথ বা, এইচ. এম. আর. কে. বি. হেরাথ বা জ্যাক বা হেরাথ মুদিয়ানসেলাগ রঙ্গনা কীর্তি বান্দারা হেরাথ (; জন্ম: ১৯ মার্চ, ১৯৭৮) কুরুনেগালা এলাকায় জন্মগ্রহণকারী শ্রীলঙ্কার পেশাদার ক্রিকেটার। শ্রীলঙ্কা ক্রিকেট দলে তিনি মূলতঃ স্লো লেফট আর্ম অর্থোডক্স বোলিং করে থাকেন। বামহাতি স্পিনার হিসেবে টেস্ট ক্রিকেটে সেরা বোলিং পরিসংখ্যানের অধিকারী তিনি। অধ্যয়ন করেছেন ময়ূরপদ সেন্ট্রাল কলেজ এবং মালিযাদেব কলেজে। বিখ্যাত স্পিনার মুত্তিয়া মুরালিধরনের অবসর গ্রহণের পর তাকে শ্রীলঙ্কা ক্রিকেট ইতিহাসে সেরা স্পিনার হিসেবে গণ্য করা হয়।
২৯ মে, ২০১৬ তারিখে মুত্তিয়া মুরালিধরন ও চামিন্দা ভাসের পর তৃতীয় শ্রীলঙ্কান হিসেবে টেস্ট ক্রিকেটে ৩০০ উইকেট লাভ করেন।
'কোটা' ডাকনামে পরিচিত রঙ্গনা হেরাথ ১৯৯৯ সালে গালেতে অনুষ্ঠিত অস্ট্রেলিয়া দলের বিপক্ষে টেস্ট খেলার মাধ্যমে আন্তর্জাতিক ক্রিকেটাঙ্গনে প্রবেশ করেন। এছাড়াও, ২০০৪ সালে হারারে স্পোর্টস গ্রাউন্ডে জিম্বাবুয়ের বিরুদ্ধে একদিনের আন্তর্জাতিক ক্রিকেটে সর্বপ্রথম অংশগ্রহণ করেন। আগস্ট, ২০১৫ সালে তিনি আইসিসি টেস্ট ক্রিকেট র‌্যাঙ্কিংয়ে ৮নং স্থানে অবস্থান করেন। এছাড়াও, ২০১২ সালে টেস্টে সর্বাধিকসংখ্যক উইকেট লাভকারীর ভূমিকায় অবতীর্ণ হন তিনি।
২০০৯ সালে ইংরেজ ক্রিকেট মৌসুমে সারে দলের পক্ষ হয়ে কয়েকটি খেলায় অংশ নেন। এপ্রিল ২০১০ সালে হ্যাম্পশায়ারে যোগ দেন হেরাথ। সেখানে ২০১০ সালের কাউন্টি চ্যাম্পিয়নশীপের প্রথমার্ধে খেলেন; শেষার্ধ্ব খেলেন সহ-খেলোয়াড় অজন্তা মেন্ডিস।
২০০৯ সালে ৩ টেস্টের সিরিজে পাকিস্তানের বিপক্ষে স্ব-মূর্তি ধারণ করেন। ১৫ উইকেট লাভের পাশাপাশি প্রথম টেস্টে ম্যান অব দ্য ম্যাচের পুরস্কার লাভ করেছিলেন হেরাথ। একই বছরে শ্রীলঙ্কায় অনুষ্ঠিত দুই টেস্টের সিরিজের দ্বিতীয় টেস্টে নিউজিল্যান্ডের বিরুদ্ধে ৮ উইকেট লাভ করেন। এরফলে দল জয়লাভ করার পাশাপাশি সিরিজও জয়লাভে সক্ষম হয়।
ডিসেম্বর, ২০১১ সালে দক্ষিণ আফ্রিকায় অনুষ্ঠিত দ্বিতীয় টেস্টে ৯ উইকেট লাভ করেন তিনি ও ম্যান অব দ্য ম্যাচ নির্বাচিত হন। এতে তার দল ২০৮ রানের বিশাল ব্যবধানে জয়ী হয় যা দক্ষিণ আফ্রিকায় শ্রীলঙ্কার প্রথম টেস্ট বিজয়রূপে পরিচিতি পায়।
১৬ আগস্ট, ২০১৪ তারিখে সফরকারী পাকিস্তান দলের বিপক্ষে সিংহলিজ স্পোর্টস ক্লাব মাঠে অনুষ্ঠিত ২য় টেস্টের ২য় ইনিংসে রঙ্গনা হেরাথ প্রথম বামহাতি স্পিনার হিসেবে নিজস্ব সেরা ৯ উইকেট লাভ করেন ১২৭ রানের বিনিময়ে। বিশ্বের সপ্তম স্পিনার হিসেবে এ নিয়ে তিনি ২০বার পাঁচ-উইকেট পান। এছাড়াও, মুত্তিয়া মুরালিধরন, শেন ওয়ার্ন ও অনিল কুম্বলের পর ৪র্থ দ্রুততম স্পিনাররূপে মিসবাহ-উল-হককে কট-আউট করে তিনি ৫৭ টেস্টে ২৫০ উইকেট পান। পাকিস্তানের বিপক্ষে কপিল দেবের ২৯ টেস্টে ৯৯ উইকেট লাভের পর ১৭ টেস্টে ৮৩ উইকেট নিয়ে তালিকায় বর্তমানে তৃতীয় স্থানে অবস্থান করছেন। ঐ একই টেস্টে প্রথম পাকিস্তানি ফিল্ডার হিসেবে ইউনুস খান ১০০ ক্যাচ পান আব্দুর রেহমানের বলে তাকে আউট করে। মে, ২০১৬ সালে স্বাগতিক ইংল্যান্ডের বিপক্ষে ২য় টেস্টে তিনি তার ৩০০তম টেস্ট উইকেট লাভ করেন। কিন্তু ঐ খেলায় ইংল্যান্ড দল ৯ উইকেটে জয়লাভ করে।
৫ আগস্ট, ২০১৬ তারিখে সফরকারী অস্ট্রেলিয়ার বিপক্ষে অনুষ্ঠিত ২য় টেস্টে হ্যাট্রিক করেন। অস্ট্রেলিয়ার প্রথম ইনিংসে তিনি অ্যাডাম ভোজেস, পিটার নেভিল ও মিচেল স্টার্ককে আউট করে টেস্ট ক্রিকেটের ইতিহাসে ৪২তম হ্যাট্রিকের অধিকারী হন। নুয়ান জয়সার পর দ্বিতীয় শ্রীলঙ্কান ও লেগ স্পিনার হিসেবে প্রথম শ্রীলঙ্কান হিসেবে এ সফলতা লাভ করেন। ১৮৯২ সালে জনি ব্রিগসের পর দ্বিতীয় বামহাতি অর্থোডক্স বোলাররূপে হ্যাট্রিক করেন। এছাড়াও, টেস্টে হ্যাট্রিক লাভকারী বয়োঃজ্যেষ্ঠ বোলার তিনি।